title: A Tanács 2012/635/KKBP határozata ( 2012. október 15. ) az Iránnal szembeni korlátozó intézkedésekről szóló 2010/413/KKBP határozat módosításáról

text:
               16.10.2012

               HU

               Az Európai Unió Hivatalos Lapja

               L 282/58

         A TANÁCS 2012/635/KKBP HATÁROZATA
   (2012. október 15.)
   az Iránnal szembeni korlátozó intézkedésekről szóló 2010/413/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2007. február 27-én elfogadta az Iránnal szembeni korlátozó intézkedésekről szóló 2007/140/KKBP közös álláspontot (1), amellyel végrehajtotta az Egyesült Nemzetek Biztonsági Tanácsának (ENSZ BT) 1737 (2006) sz. határozatát.

               (2)

               Az ENSZ BT 1747 (2007) sz. határozatának végrehajtása céljából a Tanács 2007. április 23-án a 2007/246/KKBP közös állásponttal (2) módosította a 2007/140/KKBP közös álláspontot. A Tanács ezt követően az ENSZ BT 1803 (2008) sz. határozatát végrehajtó 2008/652/KKBP közös álláspont (3)2008. augusztus 7-i elfogadásával ismét módosította a 2007/140/KKBP közös álláspontot.

               (3)

               A Tanács 2010. július 26-án elfogadta a 2010/413/KKBP határozatot (4), amellyel végrehajtotta az ENSZ BT 1929 (2010) sz. határozatát és hatályon kívül helyezte a 2007/140/KKBP közös álláspontot.

               (4)

               A Tanács 2012. január 23-án elfogadta a 2010/413/KKBP határozat módosításáról szóló 2012/35/KKBP határozatot, fokozva ezzel az Irán elleni korlátozó intézkedéseket, súlyos és egyre mélyebb aggályainak adva hangot Irán nukleáris programjának jellegével kapcsolatban, különösen a Nemzetközi Atomenergiai Ügynökségnek (NAÜ) a katonai nukleáris technológia fejlesztéséhez kapcsolódó iráni tevékenységekről készített legutóbbi jelentésében foglalt megállapítások alapján. Ezeket az intézkedéseket 2012. március 15-én a 2012/152/KKBP határozat (5) tovább erősítette.

               (5)

               Tekintettel arra, hogy Irán nem vesz részt komolyan a tárgyalásokban annak érdekében, hogy a nukleáris programjával kapcsolatos nemzetközi aggályokra választ adjon, a Tanács szükségesnek tartja további korlátozó intézkedések elfogadását Iránnal szemben.

               (6)

               Ezzel összefüggésben indokolt felülvizsgálni a kettős felhasználású termékek kivitelére, transzferjére, brókertevékenységére és tranzitjára vonatkozó közösségi ellenőrzési rendszer kialakításáról szóló, 2009. május 5-i 428/2009/EK tanácsi rendelet (6) I. mellékletében felsorolt, a további kettős felhasználású termékek és technológia Iránba, illetve Irán részére történő eladását, szállítását, vagy átadását tiltó rendelkezéseket, további olyan termékek felvétele érdekében, amelyek hasznosak lehetnek az Iráni Forradalmi Gárda közvetlen vagy közvetett ellenőrzése alatt álló gyárak, illetve Irán nukleáris-, katonai- és ballisztikusrakéta-programja számára, egyúttal figyelembe véve annak szükségességét, hogy az iráni polgári lakosságra való nem kívánt kihatásokat elkerüljék.

               (7)

               Tilos továbbá a földgáz Iránból történő vétele, behozatala vagy szállítása.

               (8)

               Tilos emellett az Iráni Forradalmi Gárda közvetlen vagy közvetett ellenőrzése alatt álló gyárak, illetve Irán nukleáris-, katonai- és ballisztikusrakéta-programja számára hasznos grafit, nyers- vagy félig feldolgozott fémek – például az alumínium és az acél –, továbbá ipari folyamatok integrálását szolgáló szoftverek Irán részére történő eladása, szállítása és átadása.

               (9)

               Tilos a hajóépítéshez, -karbantartáshoz vagy -felújításhoz használt kulcsfontosságú tengerészeti berendezések és technológiák Iránba, illetve Irán részére történő eladása, szállítása vagy átadása.

               (10)

               Ezenfelül a tagállamok nem vállalhatnak semmilyen új kötelezettséget az Iránnal folytatott kereskedelem pénzügyi támogatására. Ez nem érintheti a fennálló kötelezettségvállalásokat és az élelmezési, mezőgazdasági, orvosi vagy egyéb humanitárius célokat szolgáló kereskedelmet.

               (11)

               A tagállamok továbbá nem építhetnek Irán számára új olajszállító tartályhajókat, illetve azok építésében nem vehetnek részt.

               (12)

               Az olyan pénzügyi vagy más eszközök vagy források átadásának megelőzése érdekében, amelyek hozzájárulhatnak Irán proliferációs veszéllyel járó nukleáris tevékenységéhez vagy nukleáris fegyverek hordozóeszközeinek kifejlesztéséhez, tilos az uniós és az iráni bankok és pénzügyi intézmények között tranzakciókat végrehajtani, az érintett tagállam által előzetesen jóváhagyott tranzakciók kivételével. Ez nem akadályozhatja meg a 2010/413/KKBP határozat alapján nem tiltott kereskedelmi forgalmat.

               (13)

               Továbbá iráni olajszállító tartályhajók és teherszállító vízi járművek esetében tilos a fellobogózás és a hajóosztályozás.

               (14)

               Iráni olaj vagy petrolkémiai termékek szállítása vagy tárolása céljából tilos iráni személyeknek és szervezeteknek vagy más személyeknek és szervezeteknek olaj és petrolkémiai termékek szállítását vagy tárolását szolgáló vízi járműveket szállítani.

               (15)

               Emellett módosítani kell a Central Bank of Iran pénzeszközeinek és gazdasági forrásainak befagyasztására vonatkozó rendelkezéseket.

               (16)

               Végezetül további személyeket és szervezeteket kell felvenni a 2010/413/KKBP határozat II. mellékletében szereplő, korlátozó intézkedések hatálya alá tartozó személyek és szervezetek jegyzékébe, különös tekintettel az iráni állam tulajdonában álló, az olaj és gáz ágazatban tevékenykedő szervezetekre, mivel Irán kormányának jelentős bevételi forrását képezik. Ezenfelül egyes személyeket és szervezeteket törölni kell a jegyzékből, valamint az abban szereplő egyik szervezetre vonatkozó bejegyzést módosítani kell.

               (17)

               Az ezen határozatban foglalt egyes intézkedések végrehajtásához az Unió további fellépése szükséges,

               (18)

               A 2010/413/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2010/413/KKBP tanácsi határozat a következőképpen módosul:

               1.

               a szöveg a következő cikkel egészül ki:
               „3e. cikk
               (1)   Tilos az iráni földgáz behozatala, vétele vagy szállítása.
               Az Unió megteszi a szükséges intézkedéseket annak érdekében, hogy meghatározza az e rendelkezés által érintett termékek körét.
               (2)   Tilos az iráni fölgáz behozatalához, vételéhez vagy szállításához kapcsolódó közvetlen vagy közvetett finanszírozás vagy pénzügyi segítség nyújtása, ideértve a származtatott pénzügyi termékeket, valamint a biztosítást és viszontbiztosítást, továbbá a biztosításhoz és viszontbiztosításhoz kapcsolódó brókertevékenységet is.
               (3)   Az (1) bekezdésben említett tilalom nem érinti a valamely uniós tagállam részére történő földgáz szolgáltatására irányuló, Irántól különböző harmadik állammal kötött szerződések teljesítését”;

               2.

               A 4b. cikk helyébe a következő szöveg lép:
               „4b. cikk
               (1)   A 4. cikk (1) bekezdése szerinti tilalom nem érinti a 2010. július 26. vagy 2012. október 16. előtt megkötött szerződésekben meghatározott, áruk szállításához kapcsolódó kötelezettségek 2013. április 15-ig történő teljesítését.
               (2)   A 4. cikk szerinti tilalmak nem érintik a 2010. július 26. vagy 2012. október 16. előtt megkötött szerződésekből eredő, a tagállami székhelyű vállalatok által ugyanezen időpontok előtt Iránban megkezdett beruházásokhoz kapcsolódó kötelezettségek 2013. április 15-ig történő teljesítését.
               (3)   A 4a. cikk (1) bekezdése szerinti tilalom nem érinti a 2012. január 23. vagy 2012. október 16. előtt megkötött szerződésekben meghatározott, áruk szállításához kapcsolódó kötelezettségek 2013. április 15-ig történő teljesítését.
               (4)   A 4a. cikk szerinti tilalmak nem érintik a 2012. január 23. vagy 2012. október 16. előtt megkötött szerződésekből eredő, a tagállami székhelyű vállalatok által ugyanezen időpontok előtt Iránban megkezdett beruházásokhoz kapcsolódó kötelezettségek 2013. április 15-ig történő teljesítését.
               (5)   Az (1) és a (2) bekezdés nem érinti a 3c. cikk (2) bekezdése szerinti kötelezettségek teljesítését; feltéve, hogy e kötelezettségek a teljesítésükhöz szükséges, szolgáltatásnyújtásra irányuló szerződésekből, vagy kiegészítő szerződésekből származnak, és feltéve, hogy e kötelezettségek teljesítését az adott tagállam előzetesen engedélyezte. Az adott tagállamnak tájékoztatnia kell a többi tagállamot és a Bizottságot az engedélyezés esetleges megadásáról.
               (6)   A (3) és a (4) bekezdés nem érinti a 3d. cikk (2) bekezdése szerinti kötelezettségek teljesítését; feltéve, hogy e kötelezettségek a teljesítésükhöz szükséges, szolgáltatásnyújtásra irányuló szerződésekből, vagy kiegészítő szerződésekből származnak, és feltéve, hogy e kötelezettségek teljesítését az adott tagállam előzetesen engedélyezte. Az adott tagállamnak tájékoztatnia kell a többi tagállamot és a Bizottságot az engedélyezés esetleges megadásáról.”;

               3.

               A szöveg a következő cikkekkel egészül ki:
               „4e. cikk
               (1)   Tilos az Iráni Forradalmi Gárda közvetlen vagy közvetett ellenőrzése alatt álló gyárak, vagy Irán nukleáris-, katonai- és ballisztikusrakéta-program számára hasznos grafitnak és nyers- vagy félig feldolgozott fémeknek – például az alumíniumnak és az acélnak – Iránba, illetve Irán részére a tagállamok állampolgárai általi, vagy a tagállamok területéről történő, vagy a tagállamok joghatósága alá tartozó vízi vagy légi járművek felhasználásával való eladása, szállítása vagy átadása, függetlenül attól, hogy azok a tagállamok területéről származnak-e.
               Az Unió megteszi a szükséges intézkedéseket annak érdekében, hogy meghatározza az e rendelkezés által érintett termékek körét.
               (2)   Tilos továbbá:

                           a)

                           Irán részére technikai segítséget, képzést vagy más szolgáltatást nyújtani az (1) bekezdésben említett termékekhez kapcsolódóan;

                           b)

                           Irán részére finanszírozást vagy pénzügyi segítséget nyújtani az (1) bekezdésben említett termékek eladásához, szállításához vagy átadásához, vagy az ezzel összefüggő technikai segítségnyújtáshoz vagy képzéshez.

                     (3)   Tilos tudatosan vagy szándékosan részt venni olyan tevékenységekben, amelyek célja vagy hatása az (1) és a (2) bekezdésben említett tilalmak megkerülése.
               4f. cikk
               A 4e. cikk szerinti tilalmak nem érintik a 2012. október 16. előtt megkötött szerződések, valamint az ilyen szerződések teljesítéséhez szükséges kiegészítő szerződések 2013. április 15-ig történő teljesítését.
               4g. cikk
               (1)   Tilos Irán, vagy a hajóépítő iparban működő iráni vagy iráni tulajdonban lévő vállalatok számára a hajóépítéshez, -karbantartáshoz vagy -felújításhoz használt kulcsfontosságú tengerészeti berendezéseknek és technológiáknak a tagállamok állampolgárai általi, vagy a tagállamok területéről történő, vagy a tagállamok joghatósága alá tartozó vízi vagy légi járművek felhasználásával való eladása, szállítása vagy átadása, függetlenül attól, hogy az adott berendezés vagy technológia a tagállamok területéről származik-e.
               Az Unió megteszi a szükséges intézkedéseket annak érdekében, hogy meghatározza az e rendelkezés által érintett termékek körét.
               (2)   Az (1) bekezdés szerinti tilalom nem érinti a kulcsfontosságú tengerészeti berendezések és technológiák olyan nem iráni tulajdonban vagy ellenőrzés alatt álló vízi járművek számára történő átadását, amelyek vis maior miatt iráni kikötőbe, vagy Irán parti vizeibe kényszerültek.
               (3)   Tilos továbbá:

                           a)

                           Irán részére technikai segítséget, képzést vagy más szolgáltatást nyújtani az (1) bekezdésben említett termékekhez kapcsolódóan;

                           b)

                           Irán részére finanszírozást vagy pénzügyi segítséget nyújtani az (1) bekezdésben említett termékek eladásához, szállításához vagy átadásához, vagy az ezzel összefüggő technikai segítségnyújtáshoz vagy képzéshez.

                     (4)   Tilos tudatosan vagy szándékosan részt venni olyan tevékenységekben, amelyek célja vagy hatása az (1) és a (3) bekezdésben említett tilalmak megkerülése.
               4h. cikk
               A 4g. cikk szerinti tilalmak nem érintik a 2012. október 16. előtt megkötött szerződések, valamint az ilyen szerződések teljesítéséhez szükséges kiegészítő szerződések 2013. április 15-ig történő teljesítését.
               4i. cikk
               (1)   Tilos az Iráni Forradalmi Gárda közvetlen vagy közvetett ellenőrzése alatt álló gyárak, vagy Irán nukleáris-, katonai- és ballisztikusrakéta-program számára hasznos, ipari folyamatok integrálását szolgáló szoftvereknek Iránba, illetve Irán részére a tagállamok állampolgárai általi, vagy a tagállamok területéről történő, vagy a tagállamok joghatósága alá tartozó vízi vagy légi járművek felhasználásával való eladása, szállítása vagy átadása, függetlenül attól, hogy azok a tagállamok területéről származnak-e.
               Az Unió megteszi a szükséges intézkedéseket annak érdekében, hogy meghatározza az e rendelkezés által érintett termékek körét.
               (2)   Tilos továbbá:

                           a)

                           Irán részére technikai segítséget, képzést vagy más szolgáltatást nyújtani az (1) bekezdésben említett termékekhez kapcsolódóan;

                           b)

                           Irán részére finanszírozást vagy pénzügyi segítséget nyújtani az (1) bekezdésben említett termékek eladásához, szállításához vagy átadásához, vagy az ezzel összefüggő technikai segítségnyújtáshoz vagy képzéshez.

                     (3)   Tilos tudatosan vagy szándékosan részt venni olyan tevékenységekben, amelyek célja vagy hatása az (1) és (2) bekezdésben említett tilalmak megkerülése.
               4j. cikk
               A 4i. cikk szerinti tilalmak nem érintik a 2012. október 16. előtt megkötött szerződések, valamint az ilyen szerződések teljesítéséhez szükséges kiegészítő szerződések 2013. január 15-ig történő teljesítését.”;

               4.

               A 8. cikk (1) bekezdése helyébe a következő szöveg lép:
               „(1)   A tagállamok nem vállalhatnak újabb rövid, közép- és hosszú távú kötelezettségeket az Iránnal folytatott kereskedelem pénzügyi támogatására, beleértve az ilyen kereskedelemben részt vevő állampolgáraiknak vagy szervezeteiknek nyújtott exporthiteleket, garanciákat és biztosításokat, továbbá a tagállamok nem garantálhatnak vagy viszontbiztosíthatnak ilyen kötelezettségeket.”

               5.

               A szöveg a következő cikkel egészül ki:
               „OLAJSZÁLLÍTÓ TARTÁLYHAJÓK ÉPÍTÉSE

               8a. cikk
               (1)   A 4g. bekezdés sérelme nélkül, tilos Irán vagy iráni személyek vagy szervezetek számára új olajszállító tartályhajókat építeni vagy ezek építésében részt venni.
               (2)   Tilos Irán vagy iráni személyek vagy szervezetek számára új olajszállító tartályhajók építése céljából technikai segítséget, finanszírozást vagy pénzügyi segítséget nyújtani.”;

               6.

               A 10. cikk helyébe a következő szöveg lép:
               „10. cikk
               (1)   Az Irán atomfegyverek terjesztésének veszélyével járó tevékenységeihez vagy Irán atomfegyver- hordozóeszközeinek fejlesztéséhez potenciálisan hozzájáruló pénzügyi vagy más eszközöknek vagy forrásoknak a tagállamok területére, azon keresztül vagy onnan kiindulva történő, illetve a tagállamok állampolgárai vagy a jogrendjük alá tartozó szervezetek (a külföldi fiókokat is ideértve) vagy a területükön található személyek vagy pénzintézetek részére vagy részéről megvalósuló átutalásának megakadályozása érdekében a tagállamok joghatósága alá tartozó pénzügyi intézmények nem kezdhetnek tranzakciót az alábbiakkal, illetve nem folytathatják az alábbiakkal megkezdett tranzakciókat:

                           a)

                           Iránban székhellyel rendelkező bankok, ideértve az Iráni Központi Bankot is;

                           b)

                           az iráni székhellyel rendelkező bankoknak a tagállamok joghatósága alá tartozó fiókjai és leányvállalatai;

                           c)

                           az iráni székhellyel rendelkező bankoknak a tagállamok joghatósága alá nem tartozó fiókjai és leányvállalatai;

                           d)

                           azon pénzügyi szervezetek, amelyek székhelye nem Iránban található, de amelyek iráni székhellyel/lakóhellyel rendelkező személyek és szervezetek ellenőrzése alatt állnak,

                     kivéve, ha az adott tranzakciót az érintett tagállam a (2) és a (3) bekezdésnek megfelelően előzetesen engedélyezi.
               (2)   Az (1) bekezdés alkalmazásában az érintett tagállam az alábbi tranzakciókat engedélyezheti:

                           a)

                           az élelmiszerekkel, egészségüggyel, orvosi felszerelésekkel kapcsolatos, valamint mezőgazdasági vagy humanitárius célokat szolgáló tranzakciók;

                           b)

                           a személyes pénzküldeményekkel kapcsolatos tranzakciók;

                           c)

                           az e határozatban előírt mentességek végrehajtásával kapcsolatos tranzakciók;

                           d)

                           az e határozat által elrendelt tilalom alá nem tartozó, különleges kereskedelmi szerződéssel kapcsolatos tranzakciók;

                           e)

                           a nemzetközi jog szerint immunitást élvező diplomáciai vagy konzuli képviseletekkel vagy nemzetközi szervezetekkel kapcsolatos tranzakciók, amennyiben ezekre a tranzakciókra az adott diplomáciai vagy konzuli képviselet vagy nemzetközi szervezet általi hivatalos felhasználás céljából kerül sor.

                           f)

                           eseti alapon és az engedélyezést megelőzően tíz nappal küldött értesítés mellett az Irán, iráni személyek, vagy szervezetek elleni követelést teljesítő kifizetéshez kapcsolódó tranzakciók; valamint hasonló természetű olyan tranzakciók, amelyek nem járulnak hozzá az e határozat által elrendelt tilalom hatálya alá nem tartozó tevékenységek végzéséhez.

                     Az a)–e) pontba tartozó, 10 000 EUR értékhatárt el nem érő tranzakciók esetében nincs szükség engedélyezésre vagy értesítésre.
               (3)   A (2) bekezdésben említett tranzakciók esetében a pénzeszközök Iránba vagy Iránból, iráni bankokon és pénzügyi intézményeken keresztül történő átutalását az alábbi módon kell végrehajtani:

                           a)

                           az élelmiszerekkel, egészségüggyel, orvosi felszerelésekkel kapcsolatos, valamint mezőgazdasági vagy humanitárius célokat szolgáló tranzakciókhoz 100 000 EUR értékhatár alatt, továbbá a személyes pénzküldeményekkel kapcsolatos tranzakciókhoz kapcsolódó átutalásokhoz 40 000 EUR értékhatár alatt nincs szükség előzetes engedélyezésre; az átutalásról azonban értesíteni kell az érintett tagállam illetékes hatóságát, amennyiben az összeg meghaladja a 10 000 EUR-t;

                           b)

                           az élelmiszerekkel, egészségüggyel, orvosi felszerelésekkel kapcsolatos, valamint mezőgazdasági vagy humanitárius célokat szolgáló tranzakciókhoz kapcsolódó, 100 000 EUR értékhatárt meghaladó átutalásokat, továbbá a személyes pénzküldeményekkel kapcsolatos tranzakciókhoz kapcsolódó, a 40 000 EUR értékhatárt meghaladó átutalásokat az érintett tagállam illetékes hatóságának előzetesen engedélyeznie kell. Az érintett tagállamnak tájékoztatnia kell a többi tagállamot az engedélyezésről;

                           c)

                           minden egyéb, a 10 000 EUR értékhatárt meghaladó átutalást az érintett tagállam illetékes hatóságának előzetesen engedélyeznie kell. Az érintett tagállamnak tájékoztatnia kell a többi tagállamot az engedélyezésről.

                     (4)   Azoknak a pénzeszközöknek az Iránba vagy Iránból történő átutalását, amelyek nem tartoznak a (3) bekezdés hatálya alá, az alábbi módon kell végrehajtani:

                           a)

                           az élelmiszerekkel, egészségüggyel, orvosi felszerelésekkel kapcsolatos, valamint mezőgazdasági vagy humanitárius célokat szolgáló tranzakciókhoz kapcsolódó átutalásokhoz nincs szükség előzetes engedélyezésre; az átutalásról azonban értesíteni kell az érintett tagállam illetékes hatóságát, amennyiben az összeg meghaladja a 10 000 EUR-t;

                           b)

                           a 40 000 EUR értékhatár alatti egyéb átutalásokhoz nincs szükség előzetes engedélyezésre; az átutalásról azonban értesíteni kell az érintett tagállam illetékes hatóságát, amennyiben az összeg meghaladja a 10 000 EUR-t;

                           c)

                           minden egyéb, a 40 000 EUR értékhatárt meghaladó átutalást az érintett tagállam illetékes hatóságának előzetesen engedélyeznie kell. Az engedélyt megadottnak kell tekinteni, amennyiben az érintett tagállam illetékes hatósága négy héten belül nem emel kifogást. Az adott tagállamnak tájékoztatnia kell a többi tagállamot az engedélyezés esetleges megtagadásáról.

                     (5)   Az Iránban székhellyel rendelkező bankok tagállami joghatóság alá tartozó fiókjainak és leányvállalatainak továbbá értesíteniük kell a székhelyük szerinti tagállam illetékes hatóságát minden általuk végzett vagy fogadott pénzátutalásról öt munkanappal azt követően, hogy az adott pénzátutalást elvégezték vagy fogadták.
               Az információcserére vonatkozó szabályokra is figyelemmel az értesített illetékes hatóságoknak haladéktalanul továbbítaniuk kell az értesítésről szóló információkat szükség szerint azon tagállamok illetékes hatóságainak, amelyekben az ügyletben érintett másik fél lakóhellyel/székhellyel rendelkezik.”;

               7.

               a szöveg a következő cikkekkel egészül ki:
               „18a. cikk
               2013. január 15-től tilos a tagállamok állampolgárai részéről vagy a tagállamok joghatósága alá tartozó területről iráni olajszállító tartályhajókat és teherszállító vízi járműveket fellobogózni és osztályozni, beleértve bármilyen lajstromozási vagy azonosító szám kiadását.
               18b. cikk
               (1)   Tilos iráni személyek, szervezetek vagy más szervek számára olaj és petrolkémiai termékek szállítását vagy tárolását szolgáló vízi járműveket szállítani.
               (2)   Tilos egyéb személyek, szervezetek vagy más szervek számára olaj és petrolkémiai termékek szállítását vagy tárolását szolgáló vízi járműveket szállítani iráni olaj vagy petrolkémiai termékek szállítása vagy tárolása céljából.;
               (3)   Tilos tudatosan vagy szándékosan részt venni olyan tevékenységekben, amelyek célja vagy hatása az (1) és (2) bekezdésben említett tilalmak megkerülése.”

               8.

               a 20. cikk az alábbiak szerint módosul:

                           a)

                           a 20. cikk 1b. és 1c. bekezdése helyébe a következő szöveg lép:

                                       „b)

                                       az I. mellékletben nem szereplő azon személyek és szervezetek, akik Irán atomfegyverek terjesztésének veszélyével járó tevékenységeiben vagy atomfegyverek hordozóeszközeinek fejlesztésében – többek között a tiltott termékek, áruk, felszerelések, anyagok és technológiák beszerzésében való részvétel által – közreműködnek, azzal közvetlen kapcsolatban állnak vagy ahhoz támogatást biztosítanak, vagy olyan személyek vagy szervezetek, akik az előbb említettek nevében vagy irányításuk szerint járnak el, vagy az említettek tulajdonában álló vagy – akár törvénytelen módon is – ellenőrzésük alá tartozó szervezetek, vagy azon személyek vagy szervezetek, akik segítenek a jegyzékbe vett személyeknek vagy szervezeteknek abban, hogy elkerüljék vagy megsértsék az 1737 (2006), az 1747 (2007), az 1803 (2008) és az 1929 (2010) ENSZ BT-határozatok vagy e határozat rendelkezéseit, továbbá az IRGC és az IRISL egyéb magas rangú tagjai és szervezetei, illetve az ő tulajdonukban lévő, az általuk ellenőrzött vagy a nevükben eljáró szervezetek; ezek felsorolását a II. melléklet tartalmazza.

                                       c)

                                       az I. mellékletben nem szereplő azon személyek és szervezetek, akik Irán kormánya, illetve a tulajdonában álló, vagy általa ellenőrzött szervezetek részére, vagy velük kapcsolatban álló személyek és szervezetek részére támogatást nyújtanak; ezek felsorolását a II. melléklet tartalmazza.”;

                           b)

                           A 20. cikk (7 bekezdése helyébe a következő szöveg lép:
                           „(7)   Az (1) bekezdést nem kell alkalmazni a következő esetekben:

                                       a)

                                       befagyasztott pénzeszközöknek vagy gazdasági forrásoknak az Iráni Központi Bank által vagy azon keresztül történő átutalása, amennyiben az átutalás célja, hogy tagállami joghatóság alá tartozó pénzintézetek számára likviditást biztosítson kereskedelemfinanszírozás céljából;

                                       b)

                                       iráni állami vagy magánszemélyek által az e határozat elfogadása előtt kötött szerződésekből vagy megállapodásokból eredő követelések megtérítése az Iráni Központi Bank által vagy azon keresztül;

                                 feltéve, hogy az átutalást az érintett tagállam engedélyezte.”

                           c)

                           a 20. cikk (8)-(10) bekezdéseket törölni kell.

                           d)

                           a 11. cikk helyébe a következő szöveg lép:
                           „(11)   A (7) bekezdés nem érinti a (3), (4), (4a), (5) és (6) bekezdést, valamint a 10. cikk (3) és (4) bekezdését.”;

                           e)

                           a szöveg a következő bekezdésekkel egészül ki:
                           „(13)   Az (1) és a (2) bekezdés nem alkalmazandó a II. mellékletben felsorolt azon szervezetekre tekintettel végzett tevékenységekre és tranzakciókra, amelyekkel egy nem iráni szuverén kormány 2010. október 27. előtt gáztermelés-megosztási egyezményt kötött és azok ebből fakadó jogokat élveznek, amennyiben e tevékenységek és tranzakciók a szervezeteknek az említett megállapodásban való részvételéhez kapcsolódnak.
                           (14)   Az (1) és a (2) bekezdés nem alkalmazandó a II. mellékletben felsorolt szervezetekre tekintettel végzett tevékenységekre és tranzakciókra, amennyiben azok szükségesek a 3c. cikk (2) bekezdésében szereplő kötelezettségek 2014. december 31-ig történő teljesítéséhez; feltéve, hogy e tevékenységek és tranzakciók teljesítését eseti alapon az adott tagállam előzetesen engedélyezte. Az adott tagállamnak tájékoztatnia kell a többi tagállamot és a Bizottságot az engedélyezés esetleges megadásáról.”

         2. cikk
   A 2010/413/KKBP határozat II. melléklete az e határozat mellékletében meghatározottak szerint módosul.
   3. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Luxembourgban, 2012. október 15-én.

            a Tanács részéről

            az elnök

         C. ASHTON

      (1)  HL L 61., 2007.2.28., 49. o.

      (2)  HL L 106., 2007.4.24., 67. o.

      (3)  HL L 213., 2008.8.8., 58. o.

      (4)  HL L 195., 2010.7.27., 39. o.

      (5)  HL L 77., 2012.3.16., 18. o.

      (6)  HL L 134, 2009.5.29., 1. o.

      MELLÉKLET

                  I.

                  A 2010/413/KKBP határozat II. mellékletének I. címsora helyébe a következő lép:
                  „A nukleáris vagy ballisztikus rakétákhoz kapcsolódó tevékenységekben részt vevő személyek és szervezetek, valamint az iráni kormányt támogató szervezetek jegyzéke”

                  II.

                  A 2010/413/KKBP határozat II. mellékletében szereplő jegyzék az alább felsorolt személyekkel és szervezetekkel egészül ki:
                  A.   Személy

                              Név

                              Azonosító adatok

                              Indokolás

                              A jegyzékbe vétel időpontja

                              1.

                              Majid NAMJOO

                              Született: 1963. január 5., Teherán, Irán

                              Energiaügyi miniszter. Az Irán nukleáris politikáját meghatározó Legfelsőbb Nemzeti Biztonsági Tanács tagja

                              2012.10.16.

                        B.   Szervezetek

                              Név

                              Azonosító adatok

                              Indokolás

                              A jegyzékbe vétel időpontja

                              1.

                              Energiaügyi Minisztérium (Ministry of Energy)

                                          Palestine Avenue North, next to Zarathustra Avenue 81.,

                                          tel.: 9-8901081

                              Felelős az iráni kormány fontos bevételi forrását jelentő energiaágazatra vonatkozó szakpolitikák kidolgozásáért.

                              2012.10.16.

                              2.

                              Kőolajügyi Minisztérium (Ministry of Petroleum)

                                          Taleghani Avenue, next to Hafez Bridge,

                                          tel.: 6214-6153751

                              Felelős az iráni kormány fontos bevételi forrását jelentő olajágazatra vonatkozó szakpolitikák kidolgozásáért.

                              2012.10.16.

                              3.

                              National Iranian Oil Company
                              (NIOC)

                                          NIOC HQ, National Iranian Oil Company Hafez Crossing,

                                          Taleghani Avenue Tehran, Iran/ First Central Building,

                                          Taleghan St., Tehran, Iran,

                                          P.O. Box 1863 and 2501,

                                          irányítószám: 1593657919;

                              Állami tulajdonban lévő és államilag működtetett szervezet, amely pénzügyi forrásokat biztosít az iráni kormánynak. A NIOC igazgatótanácsának elnöke a kőolajügyi miniszter, az ügyvezető igazgatója pedig a kőolajügyi miniszter helyettese

                              2012.10.16.

                              4.

                              National Iranian Oil Company
                              (NIOC) PTE LTD

                                          7 Temasek Boulevard #07-02,

                                          Suntec Tower One 038987,

                                          Singapore;

                                    Cégnyilvántartási szám: 199004388C
                              Singapore;

                              A National Iranian Oil Company (NIOC) leányvállalata

                              2012.10.16.

                              5.

                              National Iranian Oil Company
                              (NIOC)
                              International Affairs Limited

                                          NIOC House,

                                          4 Victoria Street,

                                          London

                                          SW1H 0NE,

                                          United Kingdom;

                                    Egyesült királysági cégnyilvántartási szám: 02772297
                              (United Kingdom)

                              A National Iranian Oil Company (NIOC) leányvállalata

                              2012.10.16.

                              6.

                              Iran Fuel Conservation Organization
                              (IFCO)

                                          No. 23 East Daneshvar St.

                                          North Shiraz St.

                                          Molasadra St.

                                          Vanak Sq.

                                          Tehran

                                          Iran

                                          Tel.: (+98) 2188604760-6

                              A National Iranian Oil Company (NIOC) leányvállalata (100 %)

                              2012.10.16.

                              7.

                              Karoon Oil & Gas Production Company

                                          Karoon Industrial Zone

                                          Ahwaz

                                          Khouzestan

                                          Iran

                                          Tel.: (+98) 6114446464

                              A National Iranian Oil Company (NIOC) leányvállalata (100 %)

                              2012.10.16.

                              8.

                              Petroleum Engineering & Develop-ment Company
                              (PEDEC)

                                          No. 61 Shahid Kalantari St.

                                          Sepahbod Qarani Ave.

                                          Tehran

                                          Iran

                                          Tel.: (+98) 2188898650-60

                              A National Iranian Oil Company (NIOC) leányvállalata (100 %)

                              2012.10.16.

                              9.

                              North Drilling Company
                              (NDC)

                                          No. 8 35th St.

                                          Alvand St.

                                          Argentine Sq.

                                          Tehran

                                          Iran

                                          Tel.: (+98) 2188785083-8

                              A National Iranian Oil Company (NIOC) leányvállalata (100 %)

                              2012.10.16.

                              10.

                              Khazar Expl & Prod Co
                              (KEPCO)

                                          No. 19 11th St.

                                          Khaled Eslamboli St.

                                          Tehran

                                          Iran

                                          Tel.: (+98) 2188722430

                              A National Iranian Oil Company (NIOC) leányvállalata (100 %)

                              2012.10.16.

                              11.

                              National Iranian Drilling Company
                              (NIDC)

                                          Airport Sq.

                                          Pasdaran Blvd.

                                          Ahwaz

                                          Khouzestan

                                          Iran

                                          Tel.: (+98) 6114440151

                              A National Iranian Oil Company (NIOC) leányvállalata (100 %)

                              2012.10.16.

                              12.

                              South Zagros Oil & Gas Production Company

                                          Parvaneh St.

                                          Karimkhan Zand Blvd.

                                          Shiraz

                                          Iran

                                          Tel.: (+98) 7112138204

                              A National Iranian Oil Company (NIOC) leányvállalata (100 %)

                              2012.10.16.

                              13.

                              Maroun Oil & Gas Company

                                          Ahwaz-Mahshahr Rd.

                                          (Km 12)

                                          Ahwaz

                                          Iran

                                          Tel.: (+98) 6114434073

                              A National Iranian Oil Company (NIOC) leányvállalata (100 %)

                              2012.10.16.

                              14.

                              Masjed-soleyman Oil & Gas Company
                              (MOGC)

                                          Masjed Soleyman

                                          Khouzestan

                                          Iran

                                          Tel.: (+98) 68152228001

                              A National Iranian Oil Company (NIOC) leányvállalata (100 %)

                              2012.10.16.

                              15.

                              Gachsaran Oil & Gas Company

                                          Gachsaran

                                          Kohkiluye-va-Boyer

                                          Ahmad

                                          Iran

                                          Tel.: (+98) 7422222581

                              A National Iranian Oil Company (NIOC) leányvállalata (100 %)

                              2012.10.16.

                              16.

                              Aghajari Oil & Gas Production Company
                              (AOGPC)

                                          Naft Blvd.

                                          Omidieh

                                          Khouzestan

                                          Iran

                                          Tel.: (+98) 611914701

                              A National Iranian Oil Company (NIOC) leányvállalata (100 %)

                              2012.10.16.

                              17.

                              Arvandan Oil & Gas Company
                              (AOGC)

                                          Khamenei Ave.

                                          Khoramshar

                                          Iran

                                          Tel.: (+98) 6324214021

                              A National Iranian Oil Company (NIOC) leányvállalata (100 %)

                              2012.10.16.

                              18.

                              West Oil & Gas Production Company

                                          No. 42 Zan Blvd.

                                          Naft Sq.

                                          Kermanshah

                                          Iran

                                          Tel.: (+98) 8318370072

                              A National Iranian Oil Company (NIOC) leányvállalata (100 %)

                              2012.10.16.

                              19.

                              East Oil & Gas Production Company
                              (EOGPC)

                                          No. 18 Payam 6 St.

                                          Payam Ave.

                                          Sheshsad Dastgah

                                          Mashhad

                                          Iran

                                          Tel.: (+98) 5117633011

                              A National Iranian Oil Company (NIOC) leányvállalata (100 %)

                              2012.10.16.

                              20.

                              Iranian Oil Terminals Company
                              (IOTC)

                                          No. 17 Beyhaghi St.

                                          Argentine Sq.

                                          Tehran

                                          Iran

                                          Tel.: (+98) 2188732221

                              A National Iranian Oil Company (NIOC) leányvállalata (100 %)

                              2012.10.16.

                              21.

                              Pars Special Economic Energy Zone
                              (PSEEZ)

                                          Pars Special Economic Energy Zone Org.

                                          Assaluyeh

                                          Boushehr

                                          Iran

                                          Tel.: (+98) 7727376330

                              A National Iranian Oil Company (NIOC) leányvállalata (100 %)

                              2012.10.16.

                              22.

                              Iran Liquefied Natural Gas Co.

                                          No.20, Alvand St, Argentina Sq,

                                          Tehran, 1514938111

                                          IRAN

                                          Tel: +9821 888 77 0 11

                                          Fax: +9821 888 77 0 25

                                          info@iranlng.ir

                              A National Iranian Oil Company (NIOC) leányvállalata

                              2012.10.16.

                              23.

                              Naftiran Intertrade Company
                              (más néven: Naftiran Trade Company)
                              (NICO)

                                          Tel.: (+41) 213106565

                                          OG 1

                                          International House

                                          The Parade

                                          St. Helier JE3QQ

                                          Jersey, UK

                              A National Iranian Oil Company (NIOC) leányvállalata (100 %)

                              2012.10.16.

                              24.

                              Naftiran Intertrade Company Srl

                                          Sàrl Ave.

                                          De la Tour-Haldimand 6

                                          1009 Pully

                                          Schweiz

                              A Naftiran Intertrade Company Ltd. leányvállalata (100 %)

                              2012.10.16.

                              25.

                              Petroiran Development Company (PEDCO) Ltd
                              (más néven: PetroIran; más néven: „PEDCO”)

                                          National Iranian Oil Company - PEDCO,

                                          P.O. Box 2965,

                                          Al Bathaa Tower,

                                          9th Floor, Apt. 905, Al Buhaira Corniche, Sharjah,

                                          United Arab Emirates;

                                          P.O. Box 15875-6731,

                                          Tehran,

                                          Iran; 41,

                                          1st Floor, International House,

                                          The Parade,

                                          St. Helier JE2 3QQ,

                                          Jersey;

                                          No. 22, 7th Lane,

                                          Khalid Eslamboli Street,

                                          Shahid Beheshti Avenue,

                                          Tehran,

                                          Iran;

                                          No. 102, Next to Shahid Amir Soheil Tabrizian Alley,

                                          Shahid Dastgerdi (Ex Zafar) Street,

                                          Shariati Street,

                                          Tehran 19199/45111,

                                          Iran;

                                          Kish Harbour,

                                          Bazargan Ferdos Warehouses,

                                          Kish Island,

                                          Iran;

                                    Cégnyilvántartási szám: 67493 (Jersey)

                              A Naftiran Intertrade Company Ltd. leányvállalata

                              2012.10.16.

                              26.

                              Petropars Ltd.
                              (más néven: Petropasr Limited; más néven: „PPL”)

                                          Calle La Guairita, Centro Profesional Eurobuilding,

                                          Piso 8,

                                          Oficina 8E,

                                          Chuao,

                                          Caracas 1060,

                                          Venezuela;

                                          No. 35, Farhang Blvd.,

                                          Saadat Abad,

                                          Tehran,

                                          Iran;

                                          P.O. Box 3136,

                                          Road Town,

                                          Tortola,

                                          Virgin Islands,

                                          British;

                                    és minden irodája világszerte

                              A Naftiran Intertrade Company Ltd. leányvállalata

                              2012.10.16.

                              27.

                              Petropars International FZE
                              (más néven: PPI FZE)

                                          P.O. Box 72146,

                                          Dubai,

                                          United Arab Emirates;

                                    és minden irodája világszerte

                              A Petropars Ltd. leányvállalata

                              2012.10.16.

                              28.

                              Petropars UK Limited

                                          47 Queen Anne Street,

                                          London W1G 9JG,

                                          United Kingdom; UK

                                    Company Number 03503060
                              (United Kingdom);
                              és minden irodája világszerte

                              A Petropars Ltd. leányvállalata

                              2012.10.16.

                              29.

                              National Iranian Gas Company
                              (NIGC)

                                          (1)

                                          National Iranian Gas Company Building,

                                                      South Aban Street,

                                                      Karimkhan Boulevard,

                                                      Tehran,

                                                      Iran

                                          (2)

                                          P.O. Box 15875,
                                          Tehran,
                                          Iran

                                          (3)

                                          NIGC Main Bldg.

                                                      South Aban St.

                                                      Karimkhan Ave.,

                                                      Tehran 1598753113,

                                                      Iran

                              Állami tulajdonban lévő és államilag működtetett szervezet, amely pénzügyi forrásokat biztosít az iráni kormánynak. A NIGC igazgatótanácsának elnöke a kőolajügyi miniszter, az alelnök és az ügyvezető igazgató pedig a kőolajügyi miniszter helyettese

                              2012.10.16.

                              30.

                              National Iranian Oil Refining and Distribution Company
                              (NIORDC)

                                          4 Varsho Street,

                                          Tehran 1598666611,

                                          P.O .Box 15815/3499

                                          Tehran

                              Állami tulajdonban lévő és államilag működtetett szervezet, amely pénzügyi támogatást nyújt az iráni kormánynak. A NIORDC igazgatótanácsának elnöke a kőolajügyi miniszter

                              2012.10.16.

                              31.

                              National Iranian Tanker Company
                              (NITC)

                                          35 East Shahid Atefi Street,

                                          Africa Ave.,

                                          19177 Tehran,

                                          P.O.Box: 19395-4833,

                                          Tel: +98 21 23801,

                                          Email: info@nitc-tankers.com;

                                    és minden irodája világszerte

                              Az iráni kormány gyakorolja felette a tényleges ellenőrzést. Az iráni kormánnyal kapcsolatokat fenntartó részvényesein keresztül pénzügyi támogatást nyújt az kormánynak.

                              2012.10.16.

                              32.

                              Trade Capital Bank

                                          220035 Belarus

                                          Timiriazeva str. 65A

                                          Tel: +375 (17) 3121012

                                          Fax +375 (17) 3121008

                                          e-mail: info@tcbank.by

                              A Tejarat Bank leányvállalata (99 %)

                              2012.10.16.

                              33.

                              Bank of Industry and Mine

                                          No. 2817 Firouzeh Tower (above park way junction)

                                          Valiaar St.

                                          Tehran

                                          Tel. 021-22029859

                                          Fax: 021-22260272-5

                              Állami tulajdonban lévő vállalat, amely pénzügyi támogatást nyújt az iráni kormánynak

                              2012.10.16.

                              34.

                              Cooperative Development Bank
                              (más néven: Tose’e Ta’avon Bank)

                                          Bozorgmehr St.

                                          Vali-e Asr Ave

                                          Tehran

                                          Tel: +(9821) 66419974 / 66418184

                                          Fax: (+9821) 66419974

                                          e-mail: info@sandoghtavon.gov.ir

                              Állami tulajdonban lévő vállalat, amely pénzügyi támogatást nyújt az iráni kormánynak

                              2012.10.16.

                  III.

                  Az alábbi szervezetre vonatkozó, a 2010/413/KKBP határozat II. mellékletében szereplő bejegyzés helyébe a következő bejegyzés lép:
                  B.   Szervezetek

                              Név

                              Azonosító adatok

                              A jegyzékbe vétel okai

                              A jegyzékbe vétel időpontja

                              Central Bank of Iran
                              (más néven: Central Bank of the Islamic Republic of Iran)

                                          Postacím: Mirdamad Blvd., NO.144,

                                          Tehran,

                                          Islamic Republic of Iran

                                          P.O. Box: 15875 / 7177;

                                    Központi telefonszám: +98 21 299 51;
                              Telegráfcím: MARKAZBANK
                              Telex: 216 219-22 MZBK IR; SWIFT
                              kód: BMJIIRTH;
                              Weboldal: http://www.cbi.ir;
                              Email: G.SecDept@cbi.ir

                              Részvétel a szankciók megkerülésére tett tevékenységekben. Pénzügyi támogatást nyújt az iráni kormánynak.

                              2012.1.23.

                  IV.

                  A 2010/413/KKBP határozat II. mellékletében szereplő jegyzékből törölni kell az alább felsorolt személyeket és szervezeteket:

                              1.

                              Mohammad MOKHBER

                              2.

                              Hassan BAHADORI

                              3.

                              Dr. Peyman Noori BROJERDI

                              4.

                              Dr. Mohammad JAHROMI

                              5.

                              Mahmoud Reza KHAVARI

                              6.

                              Dr. M H MOHEBIAN

                              7.

                              Bahman VALIKI

                              8.

                              Pouya Control

                              9.

                              Boustead Shipping Agencies Sdn Bhd

                              10.

                              OTS Steinweg Agency.


title: 2010/181/: A Tanács határozata ( 2010. február 16. ) a görögországi gazdaságpolitika és az átfogó gazdaságpolitikai iránymutatások közötti összeegyeztethetetlenség, valamint a gazdasági és monetáris unió megfelelő működését veszélyeztető kockázatok megszüntetéséről szóló 2010/190/EU ajánlás nyilvánosságra hozataláról

text:
               30.3.2010

               HU

               Az Európai Unió Hivatalos Lapja

               L 83/12

         A TANÁCS HATÁROZATA
   (2010. február 16.)
   a görögországi gazdaságpolitika és az átfogó gazdaságpolitikai iránymutatások közötti összeegyeztethetetlenség, valamint a gazdasági és monetáris unió megfelelő működését veszélyeztető kockázatok megszüntetéséről szóló 2010/190/EU ajánlás nyilvánosságra hozataláról
   (2010/181/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 121. cikke (4) bekezdésére,
   tekintettel a Bizottság javaslatára,
   mivel:

               (1)

               A Tanács 2010. február 16-án elfogadta a görögországi gazdaságpolitika és az átfogó gazdaságpolitikai iránymutatások közötti összeegyeztethetetlenség, valamint a gazdasági és monetáris unió megfelelő működését veszélyeztető kockázatok megszüntetéséről szóló 2010/190/EU ajánlást (1).

               (2)

               Az említett ajánlás nyilvánosságra hozatala megkönnyíti a tagállamok és az Unió gazdaságpolitikáinak összehangolását és hozzájárul a gazdasági szereplők közötti jobb megértéshez, ezáltal megkönnyíti az ajánlott intézkedések végrehajtását,

         ELFOGADTA EZT A HATÁROZATOT:
   1. cikk
   A görögországi gazdaságpolitika és az átfogó gazdaságpolitikai iránymutatások közötti összeegyeztethetetlenség, valamint a gazdasági és monetáris unió megfelelő működését veszélyeztető kockázatok megszüntetéséről szóló 2010/190/EU ajánlást az Európai Unió Hivatalos Lapjában közzé kell tenni.
   2. cikk
   Ez a határozat 2010. február 16-án lép hatályba.

      Kelt Brüsszelben, 2010. február 16-án.

            a Tanács részéről

            az elnök

         E. SALGADO

      (1)  Lásd e Hivatalos Lap 65. oldalát.


title: Az Európai Központi Bank (EU) 2015/2218 határozata (2015. november 20.) a munkavállalóknak a felügyelt hitelintézet kockázati profiljára gyakorolt jelentős hatásra irányuló vélelem alóli kizárására vonatkozó eljárásáról (EKB/2015/38)

text:
               1.12.2015

               HU

               Az Európai Unió Hivatalos Lapja

               L 314/66

         AZ EURÓPAI KÖZPONTI BANK (EU) 2015/2218 HATÁROZATA
   (2015. november 20.)
   a munkavállalóknak a felügyelt hitelintézet kockázati profiljára gyakorolt jelentős hatásra irányuló vélelem alóli kizárására vonatkozó eljárásáról (EKB/2015/38)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Unió működéséről szóló szerződésre és különösen annak 127. cikke (6) bekezdésére és 132. cikkére,
   tekintettel az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról szóló, 2013. október 15-i 1024/2013/EU tanácsi rendeletre (1) és különösen annak 4. cikke (3) bekezdésére,
   mivel:

               (1)

               Az 1024/2013/EU rendelet 6. cikke szerint létrehozott keretben az Európai Központi Bank („EKB”) kizárólagos hatáskörébe tartozik az említett rendelet 4. cikkével ráruházott feladatok végrehajtása a mechanizmusban részt vevő tagállamokban letelepedett hitelintézetek vagy a mechanizmusban részt nem vevő tagállamokban letelepedett hitelintézetek a mechanizmusban részt vevő tagállamokban letelepedett fióktelepei vonatkozásában.

               (2)

               Az Európai Tanács 2012. október 19-i következtetései nyomán, amelyek értelmében a gazdasági és monetáris unió elmélyítését célzó folyamat alapjául az Unió intézményi és jogi keretének kell szolgálnia a bankunió célkitűzéseinek az elérése érdekében, az egységes felügyeleti mechanizmuson belül harmonizált jogi keretet kell létrehozni.

               (3)

               A 468/2014/EU európai központi banki rendelet (EKB/2014/17) (2) létrehozza az egységes felügyeleti mechanizmuson belül az EKB és az illetékes nemzeti hatóságok, valamint a kijelölt nemzeti hatóságok közötti együttműködés keretét. Különösen a III. rész 2. címe határoz meg általános rendelkezéseket az EKB felügyeleti határozatai elfogadásának megfelelő eljárására.

               (4)

               A prudenciális felügyelet 2013/36/EU európai parlamenti és tanácsi irányelvvel (3) létrehozott kerete előírja, hogy az intézmények azonosítsák az összes olyan munkavállalót, akiknek szakmai tevékenysége jelentős hatást gyakorol az intézmény kockázati profiljára. Az erre a célra használt kritériumoknak biztosítaniuk kell, hogy a szakmai tevékenységük révén az intézmény kockázati profiljára jelentős hatást gyakorló munkavállalók azonosítása tükrözze az intézményen belüli különböző tevékenységek kockázati szintjét.

               (5)

               Az EKB a 604/2014/EU felhatalmazáson alapuló bizottsági rendelet (4) keretén belül felelős azért, hogy a közvetlen felügyelete alatt álló szervezetek a szakmai tevékenységük révén az intézmény kockázati profiljára jelentős hatást gyakorló munkavállalók azonosítására vonatkozó szabályokat egységesen, az ezen azonosítás megalapozottságát biztosító módon alkalmazzák. Ez a határozat ezért a 604/2014/EU felhatalmazáson alapuló rendelet 4. cikkében meghatározott mennyiségi kritériumok alkalmazásával kapcsolatos eljárásról rendelkezik,

         ELFOGADTA EZT A HATÁROZATOT:
   1. cikk
   Hatály
   Ez a határozat állapítja meg az eljárási követelményeket azon értesítésre és előzetes jóváhagyás kérelmezésére egyaránt, amelyet a felügyelt hitelintézeteknek az EKB-hoz be kell nyújtaniuk annak érdekében, hogy kizárják a munkavállalók vagy a munkavállalók egyes kategóriái tekintetében azt a feltételezést, hogy a 604/2014/EU felhatalmazáson alapuló rendelet 4. cikkében meghatározott mennyiségi kritériumok alapján azonosított személyek.
   2. cikk
   Fogalommeghatározások
   E határozat alkalmazásában:
   1.   „felügyelt hitelintézet”: a 468/2014/EU (EKB/2014/17) rendelet 2. cikkének (16) bekezdésében meghatározott jelentős felügyelt szervezet vagy a 468/2014/EU (EKB/2014/17) rendelet 2. cikkének (22) bekezdésében meghatározott jelentős felügyelt csoport;
   2.   „az EKB felügyeleti határozata”: jelentése megegyezik a 468/2014/EU rendelet (EKB/2014/17) 2. cikkének (26) bekezdésében meghatározottakkal;
   3.   „azonosított munkavállalók”: a felügyelt hitelintézet minden olyan munkavállalója, akinek szakmai tevékenységei az 575/2013/EU európai parlamenti és tanácsi rendelet (5) 4. cikke (1) bekezdésének 48. és 49. pontjában meghatározottak szerint önálló, szubkonszolidált vagy összevont alapon jelentős hatást gyakorolnak a hitelintézet kockázati profiljára a 604/2014/EU felhatalmazáson alapuló rendelettel összhangban.
   3. cikk
   Az EKB rendelkezésére bocsátandó általános információk
   (1)   A 604/2014/EU felhatalmazáson alapuló rendelet 4. cikkének (4) bekezdése szerinti értesítés és a 4. cikkének (5) bekezdése szerinti előzetes jóváhagyás iránti kérelemnek a következő információkat kell tartalmaznia az előző és a folyó pénzügyi év végével:

               a)

               a referencia-időpont;

               b)

               a felügyelt hitelintézet jogalany-azonosítója;

               c)

               a munkavállalók száma teljes munkaidő egyenértékben;

               d)

               az azonosított munkavállalók száma;

               e)

               a 604/2014/EU felhatalmazáson alapuló rendelet 3. cikke szerinti minőségi kritériumok alapján azonosított munkavállalók száma;

               f)

               a kizárólag a 604/2014/EU felhatalmazáson alapuló rendelet 4. cikkének mennyiségi kritériumai alapján azonosított munkavállalók száma, annak feltüntetésével együtt, hogy az egyes azonosított munkavállalók a 604/2014/EU felhatalmazáson alapuló rendelet 4. cikke (1) bekezdésének a), b) vagy c) pontjában meghatározott mely kategóriákba tartoznak;

               g)

               a kizárólag a hitelintézet által meghatározott egyéb kritériumok alapján azonosított alkalmazottak száma.

         (2)   A 604/2014/EU felhatalmazáson alapuló rendelet 4. cikkének (4) bekezdése szerinti értesítés és a 4. cikkének (5) bekezdése szerinti előzetes jóváhagyás iránti kérelemnek a következő információkat kell tartalmaznia minden olyan munkavállalóra vonatkozóan, akinek kizárását kérik:

               a)

               a munkavállaló neve, egysége, üzleti egysége, főosztálya, munkaköri beosztása és jelentéstételi kötelezettsége a munkavállaló vezetősége alá tartozó, teljes munkaidős egyenértékben megadott munkavállalók számával együtt;

               b)

               annak megjelölése, hogy munkavállaló valamely kockázatvállaló vagy kockázatellenőrző funkcióhoz tartozik-e, és amennyiben igen, mekkora a funkció által lehetővé tett kockázatvállalási küszöb millió euróban kifejezve;

               c)

               annak megjelölése, hogy a munkavállaló tagja-e valamelyik bizottságnak, és ha igen, a bizottság neve, annak beszámolási szintje és kockázati döntéshozatali hatáskörének terjedelme az elsődleges alapvető tőke százalékában kifejezve;

               d)

               annak megjelölése, hogy a javadalmazás teljes összege euróban és a munkavállalónak az előző pénzügyi évben juttatott javadalmazás rögzített és változó összetevőjének aránya;

               e)

               a fő teljesítménymutatók a munkavállaló változó javadalmazása tekintetében;

               f)

               azon mennyiségi kritériumok, amelyek alapján a munkavállalókat azonosított munkavállalónak minősítették (a 604/2014/EU felhatalmazáson alapuló rendelet 4. cikke (1) bekezdésének a), b) vagy c) pontja);

               g)

               azok a kritériumok, amelyek alapján a munkavállaló kizárását kérik (a 604/2014/EU felhatalmazáson alapuló rendelet 4. cikke (2) bekezdésének a) vagy b) pontja).

         (3)   A 604/2014/EU felhatalmazáson alapuló rendelet 4. cikkének (4) bekezdése szerinti értesítés vagy a 4. cikkének (5) bekezdése szerinti előzetes jóváhagyás tartalmazza az azonosított munkavállaló azonosítási eljárására vonatkozó belső vagy külső könyvvizsgálói jelentést, beleértve a kérelmezett mentesítéseket.
   4. cikk
   Az annak alátámasztásához szükséges dokumentáció, hogy valamely üzleti egység nem jelentős
   (1)   A 604/2014/EU felhatalmazáson alapuló rendelet 4. cikkének (4) bekezdése szerinti értesítés benyújtásakor vagy a 4. cikkének (5) bekezdése szerinti előzetes jóváhagyás kérelmezésekor a felügyelt hitelintézeteknek a következő dokumentumokat kell az EKB-hoz benyújtaniuk annak alátámasztására, hogy a munkavállaló vagy a munkavállalók azon kategóriája, amelybe a munkavállaló beletartozik, csak olyan üzleti egységben végez szakmai tevékenységet, amely a 604/2014/EU felhatalmazáson alapuló rendelet 4. cikke (2) bekezdésének a) pontjában említettek szerint nem minősül jelentős üzleti egységnek:

               a)

               az adott munkavállaló vagy a munkavállalók azon kategóriája feladatainak és felelősségi köreinek részletes és átfogó ismertetése, amelybe a munkavállaló tartozik;

               b)

               az adott üzleti egység szervezeti ábrája, amely bemutatja a hierarchikus struktúrát és a beszámolási útvonalakat, azon munkavállalóra vagy a munkavállalók azon kategóriájára kiterjedően, amelybe a munkavállaló beletartozik;

               c)

               az adott üzleti egységre történő belső tőkeelosztás részletes ismertetése a 2013/36/EU irányelv 73. cikke szerint a folyó és a megelőző két pénzügyi évre;

               d)

               az összes üzleti egységre történő belső tőkeelosztás részletes ismertetése a 2013/36/EU irányelv 73. cikkének megfelelően a folyó és a megelőző két pénzügyi évre;

               e)

               arról szóló nyilatkozat, hogy a felügyelt hitelintézet miért biztosít a munkavállalónak vagy a munkavállalók azon kategóriájának, amelybe a munkavállaló beletartozik, a 604/2014/EU felhatalmazáson alapuló rendelet 4. cikke (1) bekezdésében meghatározott feltételeknek megfelelő juttatást annak ellenére, hogy a munkavállaló nem jelentős üzleti egységben végez munkát;

               f)

               indoklással ellátott olyan nyilatkozat, amelyben kifejtik, hogy a munkavállaló vagy a munkavállalók azon kategóriájára, amelybe a munkavállaló beletartozik, nem teljesíti a 604/2014/EU felhatalmazáson alapuló rendelet 3. cikke szerinti minőségi kritériumokat.

         (2)   Ha a felügyelt hitelintézeten belül az üzleti egység fogalommeghatározása az adott, illetve az előző két pénzügyi év során megváltozott, a felügyelt hitelintézetnek ezt a változást meg kell indokolnia.
   (3)   Az EKB előírhatja, hogy a felügyelt hitelintézet a kérelem alátámasztására további információkat nyújtson be.
   5. cikk
   Az annak alátámasztásához szükséges dokumentumok, hogy a munkavállaló szakmai tevékenységei nem gyakorolnak jelentős hatást valamely jelentős üzleti egység kockázati profiljára
   (1)   A 604/2014/EU felhatalmazáson alapuló rendelet 4. cikkének (4) bekezdése szerinti értesítés benyújtásakor vagy a 4. cikkének (5) bekezdése szerinti előzetes jóváhagyás kérelmezésekor a felügyelt hitelintézeteknek a következő dokumentumokat kell az EKB-hoz benyújtaniuk annak alátámasztására, hogy a munkavállaló vagy a munkavállalók azon kategóriájának szakmai tevékenysége, amelybe a munkavállaló beletartozik, a 604/2014/EU felhatalmazáson alapuló rendelet 4. cikke (2) bekezdésének b) pontjában említettek szerint nem gyakorol jelentős hatást valamely jelentős üzleti egység kockázati profiljára:

               a)

               az adott munkavállaló vagy a munkavállalók azon kategóriája feladatainak és felelősségi köreinek részletes és átfogó ismertetése, amelybe a munkavállaló tartozik;

               b)

               az adott üzleti egység szervezeti ábrája, amely bemutatja a hierarchia szerkezetét és a jelentéstételi kötelezettségeket, beleértve az adott munkavállalót vagy munkavállalók azon kategóriáját, amelybe a munkavállaló tartozik;

               c)

               a 604/2014/EU felhatalmazáson alapuló rendelet 4. cikkének (3) bekezdésében előírt azon objektív kritériumok, amelyek annak értékeléséhez használtak, hogy a munkavállaló vagy a munkavállalók azon kategóriájának szakmai tevékenysége, amelybe a munkavállaló beletartozik, nem gyakorol jelentős hatást valamely jelentős üzleti egység kockázati profiljára, megadva e kritériumok alkalmazásának módját és a belső kockázatmérési célokra felhasznált összes lényeges kockázati- és teljesítménymutatókat;

               d)

               indoklással ellátott olyan nyilatkozat, amelyben kifejtik, hogy a felügyelt hitelintézet miért szándékozik a munkavállalónak vagy a munkavállalók azon kategóriájának, amelybe a munkavállaló beletartozik, olyan javadalmazást juttatni, amely megfelel a 604/2014/EU felhatalmazáson alapuló rendelet 4. cikkének (1) bekezdésében előírt kritériumoknak annak ellenére, hogy a munkavállaló nem gyakorol jelentős hatást valamely jelentős üzleti egység kockázati profiljára;

               e)

               indoklással ellátott olyan nyilatkozat, amelyben kifejtik, hogy a munkavállaló, vagy a munkavállalók azon kategóriája, amelybe a munkavállaló beletartozik, nem teljesíti a 604/2014/EU felhatalmazáson alapuló rendelet 3. cikke szerinti minőségi kritériumokat.

         (2)   Az EKB előírhatja, hogy a felügyelt hitelintézet a kérelem alátámasztására további információkat nyújtson be.
   6. cikk
   Kiegészítő dokumentáció az olyan munkavállalókra vonatkozó kérelmek alátámasztására, akiknek 1 000 000 euro vagy azt meghaladó összegű teljes javadalmazást juttattak
   (1)   A 604/2014/EU felhatalmazáson alapuló rendelet 4. cikkének (5) bekezdése szerinti előzetes jóváhagyásnak olyan munkavállalókra vonatkozó kérelmezésekor, akinek az előző pénzügyi évben 1 000 000 euro vagy ezt meghaladó összegű teljes javadalmazást juttattak, a felügyelt hitelintézeteknek a következő dokumentumokat kell benyújtaniuk az EKB számára a 604/2014/EU felhatalmazáson alapuló rendelet 4. cikkének (5) bekezdésében említett kivételes körülmények alátámasztására:

               a)

               az adott munkavállaló szakmai tevékenységéhez kapcsolódó kivételes körülmények részletes ismertetése és azok hatása a felügyelt hitelintézet kockázati profiljára. Az erős versenyhelyzet nem minősül kivételes körülménynek;

               b)

               az adott munkavállaló javadalmazásához kapcsolódó kivételes körülmények részletes ismertetése, amely magyarázatot nyújt arra, hogy a felügyelt hitelintézet miért juttat a munkavállalónak 1 000 000 euro vagy azt meghaladó összegű javadalmazást annak ellenére, hogy a munkavállaló nem gyakorol jelentős hatást a felügyelt szervezet kockázati profiljára.

         (2)   Az EKB előírhatja, hogy a felügyelt hitelintézet a kérelem alátámasztására további információkat nyújtson be.
   7. cikk
   Az értesítések benyújtására nyitva álló időszak
   (1)   A 604/2014/EU felhatalmazáson alapuló rendelet 4. cikkének (4) bekezdése szerinti értesítéseket haladéktalanul, de legkésőbb az előző pénzügyi végétől számított hat hónapon belül be kell nyújtani. Az értesítés alapjául szolgáló, a felügyelt hitelintézet általi alkalmazott meghatározás a munkavállalónak az értesítés évét követő pénzügyi év során nyújtott tejesítményére korlátozódik.
   (2)   Azon munkavállalók tekintetében, akiket az előző értesítési időszakban bejelentettek, nem szükséges új bejelentés, amennyiben a meghatározási kritérium nem módosult.
   (3)   Az első alkalommal bejelentett munkavállaló esetében a meghatározásnál a munkavállaló az értesítés megtételének pénzügyi éve és az azt követő pénzügyi év során nyújtott teljesítményét kell alkalmazni. Ez a rendelkezés kizárólag azon értesítésekre alkalmazandó, amelyeket az ezek határozat hatálybalépése előtt nyújtottak be.
   8. cikk
   Az előzetes jóváhagyás iránti kérelmek benyújtására nyitva álló időszak
   A 604/2014/EU felhatalmazáson alapuló rendelet 4. cikkének (5) bekezdése szerinti előzetes jóváhagyás iránti kérelmeket haladéktalanul, de legkésőbb az előző pénzügyi év végétől számított hat hónapon belül be kell nyújtani.
   9. cikk
   Értékelés az EKB által
   (1)   A 604/2014/EU felhatalmazáson alapuló rendelet 4. cikkének (4) bekezdése szerint benyújtott értesítések vagy a 4. cikkének (5) bekezdése szerinti előzetes jóváhagyás iránt benyújtott kérelmek alapján az EKB értékeli

               a)

               a dokumentáció teljességét;

               b)

               azt, hogy a felügyelt hitelintézet milyen alapon határozta meg, hogy az érintett munkavállaló vagy a munkavállalók azon kategóriája, amelybe a munkavállaló beletartozik, teljesíti a 604/2014/EU felhatalmazáson alapuló rendelet 4. cikkének (2) bekezdésében meghatározott feltételek egyikét;

               c)

               hogy a munkavállaló vagy a munkavállalók azon kategóriája, amelybe a munkavállaló beletartozik, a végzett szakmai tevékenység révén nem gyakorol-e jelentős hatást valamely jelentős üzleti egység kockázati profiljára, ellenőrizve azt, hogy:

                           i.

                           a felügyelt hitelintézet olyan objektív kritériumokat alkalmazott-e, amelyek figyelembe veszik mindazon releváns kockázati és teljesítménymutatókat, amelyeket egyébként használnak a kockázatok 2013/36/EU irányelv 74. cikke szerinti azonosítására, kezelésére és figyelemmel kísérésére;

                           ii.

                           a felügyelt hitelintézet összevetette a munkavállaló vagy a munkavállalók azon kategóriájának feladatait és hatásköreit, amelybe a munkavállaló beletartozik és azok felügyelt hitelintézet kockázati profiljára gyakorolt hatását a 604/2014/EU felhatalmazáson alapuló rendelet 3. cikke szerinti minőségi kritériumokkal azonosított munkavállalók szakmai tevékenységeinek hatásával;

               d)

               az olyan munkavállalókra vonatkozó kérelmek esetében, akiknek 1 000 000 euro vagy azt meghaladó összegű teljes javadalmazást juttattak azt, hogy a kivételes körülmények fennállnak-e. Ilyen esetekben az EKB a határozatának meghozatala előtt tájékoztatja az Európai Bankhatóságot az induló értékelés eredményéről.

         (2)   A 604/2014/EU felhatalmazáson alapuló rendelet 4. cikkének (5) bekezdése szerinti előzetes jóváhagyás iránt benyújtott kérelmek esetében az EKB a hiánytalan dokumentumok kézhezvételétől számított három hónapon belül hoz határozatot.
   (3)   A 604/2014/EU felhatalmazáson alapuló rendelet 4. cikkének (4) bekezdése szerinti értesítések esetében, amennyiben az értékelés azt jelzi, hogy az ebben a határozatban és a 604/2014/EU felhatalmazáson alapuló rendelet 4. cikkének (2) bekezdésében megállapított követelmények nem teljesülnek, az EKB a hiánytalan dokumentáció kézhezvételétől számított három hónapon értesíti erről a felügyelt hitelintézetet. A felügyelt hitelintézet nem alkalmazhatja a 604/2014/EU felhatalmazáson alapuló rendelet 4. cikkének (2) bekezdését. Az e bekezdés első mondata szerinti EKB-értesítés hiányában a felügyelt hitelintézetet úgy kell tekinteni, hogy az megfelel a 604/2014/EU felhatalmazáson alapuló rendelet 4. cikkének (2) bekezdésének és az ott említett követelményeknek.
   10. cikk
   A megadott jóváhagyás időtartama
   (1)   Az EKB által a 604/2014/EU felhatalmazáson alapuló rendelet 4. cikkének (5) bekezdése szerint megadott előzetes jóváhagyás a munkavállaló azt követő pénzügyi évben elért teljesítményére korlátozódik, amelyben a felügyelt hitelintézetet az EKB jóváhagyást tartalmazó felügyeleti határozatáról értesítették.
   (2)   Az adott munkavállalóra vonatkozó első kérelem esetében a jóváhagyás megadása a munkavállaló pénzügyi évben elért teljesítményére szól, amelyben a felügyelt hitelintézetet az EKB jóváhagyást tartalmazó felügyeleti határozatáról értesítették, valamint egyben a munkavállaló következő pénzügyi évben elért teljesítményére is. Ez a rendelkezés kizárólag azon kérelmekre alkalmazandó, amelyeket az ezen határozat hatálybalépése előtt nyújtottak be.
   11. cikk
   Átmeneti rendelkezések
   (1)   Ezt a határozatot a 604/2014/EU felhatalmazáson alapuló rendelet 4. cikkének (4) bekezdése szerint benyújtott azon értesítések, illetve annak 4. cikkének (5) bekezdése szerinti előzetes jóváhagyás iránti azon kérelmek esetében kell alkalmazni, amelyeket az ezen határozat hatálybalépése előtt nyújtottak be.
   (2)   Kivételes esetben, a 604/2014/EU felhatalmazáson alapuló rendelet 4. cikkének (4) bekezdése szerint értesítéseket, illetve annak 4. cikke (5) bekezdése szerinti előzetes jóváhagyás iránti kérelmeket a 2014. év információi alapján 2015. december 31-ig kell benyújtani.
   (3)   Az EKB által a 604/2014/EU felhatalmazáson alapuló rendelet 4. cikkének (5) bekezdése szerint, ezen átmeneti rendelkezések alapján megadott jóváhagyások a munkavállaló 2015. és 2016. pénzügyi évek során nyújtott teljesítményére alkalmazandók.
   12. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Frankfurt am Mainban, 2015. november 20-án.

            az EKB elnöke

         Mario DRAGHI

      (1)  HL L 287., 2013.10.29., 63. o.

      (2)  Az Európai Központi Bank 468/2014/EU rendelete (2014. április 16.) az Egységes Felügyeleti Mechanizmuson belül az Európai Központi Bank és az illetékes nemzeti hatóságok, valamint a kijelölt nemzeti hatóságok közötti együttműködési keretrendszer létrehozásáról (SSM-keretrendelet) (EKB/2014/17) (HL L 141., 2014.5.14., 1. o.).

      (3)  Az Európai Parlament és a Tanács 2013/36/EU irányelve (2013. június 26.) a hitelintézetek tevékenységéhez való hozzáférésről és a hitelintézetek és befektetési vállalkozások prudenciális felügyeletéről, a 2002/87/EK irányelv módosításáról, a 2006/48/EK és a 2006/49/EK irányelv hatályon kívül helyezéséről (HL L 176., 2013.6.27., 338. o.).

      (4)  A Bizottság 604/2014/EU felhatalmazáson alapuló rendelete (2014. március 4.) a 2013/36/EU európai parlamenti és tanácsi irányelvnek a szakmai tevékenységükkel valamely intézmény kockázati profiljára jelentős hatást gyakorló munkavállalók kategorizálásának minőségi és megfelelő mennyiségi kritériumaira irányuló szabályozási technikai standardok tekintetében történő kiegészítéséről (HL L 167., 2014.6.6., 30. o.).

      (5)  Az Európai Parlament és a Tanács 2013. június 26-i 575/2013/EU rendelete a hitelintézetekre és befektetési vállalkozásokra vonatkozó prudenciális követelményekről és a 648/2012/EU rendelet módosításáról (HL L 176., 2013.6.27., 1. o.).


title: A Tanács határozata (1986. szeptember 15.) az Európai Gazdasági Közösség és a Norvég Királyság közötti egyezményhez a Spanyol Királyság és a Portugál Köztársaság Közösséghez való csatlakozását követően csatolt kiegészítő jegyzőkönyv jóváhagyásáról

text:
Fontos jogi nyilatkozat

|

31986D0571

Hivatalos Lap L 337 , 29/11/1986 o. 0001 - 0001

		A Tanács határozata(1986. szeptember 15.)az Európai Gazdasági Közösség és a Norvég Királyság közötti egyezményhez a Spanyol Királyság és a Portugál Köztársaság Közösséghez való csatlakozását követően csatolt kiegészítő jegyzőkönyv jóváhagyásáról(86/571/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 113. cikkére,tekintettel a Bizottság ajánlására,mivel jóvá kell hagyni a Brüsszelben 1973. május 14-én aláírt, az Európai Gazdasági Közösség és a Norvég Királyság [1] közötti egyezmény kiegészítő jegyzőkönyvét, figyelembe véve a Spanyol Királyság és a Portugál Köztársaság Közösséghez való csatlakozását,A KÖVETKEZŐKÉPPEN HATÁROZOTT:1. cikkAz Európai Gazdasági Közösség és a Norvég Királyság közötti egyezményhez a Spanyol Királyság és a Portugál Köztársaság Közösséghez való csatlakozását követően csatolt kiegészítő jegyzőkönyv a Közösség részéről jóváhagyásra kerül.A jegyzőkönyv szövegét csatolták e határozathoz.2. cikkA Tanács elnöke eleget tesz a jegyzőkönyv [2] 18. cikkében előírt tájékoztatási kötelezettségének.3. cikkEz a határozat az Európai Közösségek Hivatalos Lapjában való kihirdetését követő napon lép hatályba.Kelt Brüsszelben, 1986. szeptember 15-én.a Tanács részérőlaz elnökG. Howe[1] HL L 171., 1973.6.27., 2. o.[2] A Jegyzőkönyv hatályba lépésének napját a Tanács Főtitkársága hirdeti ki az Európai Közösségek Hivatalos Lapjában.--------------------------------------------------


title: A Tanács 2013/351/KKBP határozata ( 2013. július 2. ) az Európai Unió bosznia-hercegovinai különleges képviselőjének kinevezéséről szóló 2011/426/KKBP határozat módosításáról

text:
               4.7.2013

               HU

               Az Európai Unió Hivatalos Lapja

               L 185/7

         A TANÁCS 2013/351/KKBP HATÁROZATA
   (2013. július 2.)
   az Európai Unió bosznia-hercegovinai különleges képviselőjének kinevezéséről szóló 2011/426/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 31. cikke (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2011. július 18-án elfogadta a 2011/426/KKBP határozatot (1), amely Peter SØRENSEN-t nevezte ki az Európai Unió bosznia-hercegovinai különleges képviselőjévé (EUKK). Az EUKK megbízatása 2015. június 30-án jár le.

               (2)

               A 2013/330/KKBP határozattal (2) módosított 2011/426/KKBP határozat az EUKK megbízatásával kapcsolatos kiadások fedezésére szánt pénzügyi referenciaösszeget a 2011. szeptember 1-jétől2013. június 30-ig terjedő időszakra állapította meg. A 2013. július 1-jétől2014. június 30-ig terjedő időszakra új pénzügyi referenciaösszeget kell megállapítani.

               (3)

               Az EUKK megbízatását olyan helyzetben látja el, amely rosszabbodhat, és amely akadályozhatja az Unió külső tevékenységének tekintetében a Szerződés 21. cikkében meghatározott célkitűzések megvalósítását.

               (4)

               Ezért a 2011/426/KKBP határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2011/426/KKBP határozat 5. cikkének (1) bekezdése a következő albekezdéssel egészül ki:

      „Az EUKK megbízatásával kapcsolatos kiadások fedezésére szánt pénzügyi referenciaösszeg a 2013. július 1-jétől2014. június 30-ig terjedő időszakra 5 285 000 EUR.”.

   2. cikk
   Hatálybalépés
   Ez a határozat az elfogadásának napján lép hatályba.
   A határozatot 2013. július 1-től kell alkalmazni.

      Kelt Brüsszelben, 2013. július 2-án.

            a Tanács részéről

            az elnök

         L. LINKEVIČIUS

      (1)  HL L 188., 2011.7.19., 30. o.

      (2)  HL L 165., 2012.6.26., 66. o.


title: 2013/381/EU: A Tanács határozata ( 2013. július 9. ) a Régiók Bizottsága egy német tagjának kinevezéséről

text:
               16.7.2013

               HU

               Az Európai Unió Hivatalos Lapja

               L 193/21

         A TANÁCS HATÁROZATA
   (2013. július 9.)
   a Régiók Bizottsága egy német tagjának kinevezéséről
   (2013/381/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a német kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU határozatot (2).

               (2)

               Helmut Max JAHN hivatali idejének 2013. július 22-i lejártát követően a Régiók Bizottsága egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a következő személyt nevezi ki a Régiók Bizottsága tagjának 2013. július 23-i hatállyal:

               —

               Mr Jörg DUPPRÉ, Landrat des Landkreises Südwestpfalz, Präsident des Deutschen Landkreistages.

         2. cikk
   Ez a határozat az elfogadásának napján lép hatályba.

      Kelt Brüsszelben, 2013. július 9-én.

            a Tanács részéről

            az elnök

         R. ŠADŽIUS

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: A Tanács határozata ( 2006. december 18. ) az építészeti oktatási és képzési tanácsadó bizottság tagjainak és póttagjainak kinevezéséről

text:
               28.12.2006

               HU

               Az Európai Unió Hivatalos Lapja

               C 320/1

      A TANÁCS HATÁROZATA

   (2006. december 18.)
   az építészeti oktatási és képzési tanácsadó bizottság tagjainak és póttagjainak kinevezéséről
   (2006/C 320/01)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel az építészeti oktatási és képzési tanácsadó bizottság létrehozásáról szóló, 1985. június 10-i 85/385/EGK tanácsi határozatra, és különösen annak 3. és 4. cikkére (1),
   mivel az említett határozat 3. cikkének értelmében a szóban forgó bizottság minden tagállam három szakértőjéből áll, valamint minden tag tekintetében egy póttagból; mivel ugyanezen határozat 4. cikkének értelmében e szakértők és póttagok hivatali ideje három év, és mivel a hivatali idő a hároméves időtartam lejárta előtt megszakad a tag lemondása, halála vagy másik taggal való helyettesítése esetén; ebben az esetben az új tag kinevezése a hivatali idő fennmaradó részére szól;
   mivel a Tanács 2006. március 9-i 2006/C 68/03 határozatában (2) kinevezte az építészeti oktatási és képzési tanácsadó bizottság tagjait és póttagjait a határozat dátumától számított hároméves időszakra;
   mivel a hét tagállam kormánya megnevezte a tagok és póttagok kinevezésére vagy helyettesítésére jelölteket,
   A KÖVETKEZŐKÉPPEN HATÁROZOTT:
   Egyetlen cikk
   A Tanács az e határozat dátumától számított hároméves időszakra és 2009. március 9-ig az építészeti képzési és oktatási tanácsadó bizottság tagjainak és póttagjainak az alábbi személyeket nevezi ki:
   A.   A HIVATÁST GYAKORLÓ SZAKÉRTŐK

               Ország

               Tagok

               Póttagok

               Cseh Köztársaság

               Dalibor BORÁK

               Dánia

               Bente BEDHOLM

               Henning THOMASEN

               Ciprus

               Themis THEMISTOCLEOUS

               Vassos CHRISTOU

               Luxemburg

               Marie-Hélène LUCAS

               Nico STEINMETZ

               Portugália

               Carlos da SILVA AFONSO

               Nuno da SILVA ARAÚJO SIMõES

         B.   AZ ÉPÍTÉSZETI EGYETEMI OKTATÁSI INTÉZMÉNYEKBŐL VAGY AZOKKAL EGYENÉRTÉKŰ KÉPZÉSI INTÉZMÉNYEKBŐL SZÁRMAZÓ SZAKÉRTŐK

               Ország

               Tagok

               Póttagok

               Dánia

               Sven FELDING

               Jørgen HAUBERG

               Luxemburg

               Jean TAGLIAFERRI

               Raymond HARSCH

               Portugália

               Mario Júlio TEIXEIRA KRUGER

               Manuel MENDES TAINHA

               Svédország

               Hasse ERNERFELDT

         C.   A TAGÁLLAM ILLETÉKES HATÓSÁGAINAK SZAKÉRTŐI

               Ország

               Tagok

               Póttagok

               Cseh Köztársaság

               Marie KOTRLÁ

               Dánia

               Mikkel BUCHTER

               Mads FLYVHOLM

               Luxemburg

               Bernadette FRIEDERICI-CARABIN

               Elodie HOFMANN

               Szlovákia

               Róbert PODHORSKY

      Kelt Brüsszelben, 2006. december 18-án.

            a Tanács részéről

            az elnök

         J.-E. ENESTAM

      (1)  HL L 223., 2005.8.21., 26. o.

      (2)  HL C 68., 2006.3.21., 6. o.